Frederikshavn White Hawks-spillerne Mathias Bau Hansen, Kristoffer Lauridsen, Nick Olesen og Steffen Frank er alle sammen indlemmet i bruttotruppen forud for VM i ishockey, der spilles i Tyskalnd til maj. Det sker, efter de fire spillere netop har vundet DM-bronze med deres klub efter sejr over Odense. Til gengæld glider Aalborg Pirates' Højbjerg-brødrene ud af truppen. Dermed er Julian Jakobsen eneste Aalborg-mand tilbage i truppen. Inden landsholdet drager til Köln, hvor de åbner VM-slutrunden, venter der træningskampe mod Finland, Norge og Schweiz.

Referat:
Til gengæld har Aalborg nu kun én spiller i bruttotruppen forud for VM i Tyskland.